钦定古今图书集成/明伦汇编/氏族典/第594卷 > 《凌迪知万姓统谱》 > 粘合重山
## 钦定古今图书集成/明伦汇编/氏族典/第594卷 > 《凌迪知万姓统谱》 > 粘合重山

按《元史粘合重山传》：重山，金源贵族也。国初为质子，
遂委质为宿卫官必阇赤，从平诸国有功。已而为侍
从官，数得侍宴内廷，因谏曰：“臣闻天子以天下为忧，
忧之未有不治，忘忧未有能治者也。置酒为乐，此忘
忧之术也。”帝深嘉纳之，立中书省，以重山有积勋，授
左丞相。太宗七年，从伐宋，重山降其民三十馀万，不
诛一人。复入中书视事。卒，赠太尉，封魏国公，谥忠武。